**Şəmkir Beynəlxalq Şahmat Turniri** (*ing.* Shamkir Chess) Şəmkir şəhərində 2014-cü ildən etibarən Vüqar Həşimovun xatirəsinə təşkil edilməyə başlanılmış beynəlxalq şahmat turniri. Turnirdə əsasən FİDE sıralamasında ön pillələrdə qərar tutan şahmatçılar iştirak edirlər.

Arxa plan
---------

Azərbaycan şahmat məktəbinin görkəmli simalarından biri olan Vüqar Həşimovun uzun sürən ağır xəstəlikdən 2014-cü ilin 11 yanvarında vəfat etməsindən sonra Vüqarın xatirəsinə beynəlxalq şahmat turnirinin keçirilməsi Synergy Group tərəfindən qərara alınmışdır. Aparılan müzakirələrin ardından ilk şahmat turnirinin 2014-cü ilin aprel ayında Şəmkir şəhərində keçirilməsi qərarlaşdırıldı. Beynəlxalq Şahmat Federasiyası (FİDE) tərəfindən beynəlxalq bir turnir olaraq qəbul edilən *Şəmkir Beynəlxalq Şahmat Turnirinə* Fide reytinqində ən üst sıralarda qərarlaşmış qrossmeysterin dəvət edilməsi nəzərdə tutulmuşdu. 2014-cü ildə ilki baş tutan turnirin qalibi FİDE reytinqində I yeri tutan norveçli şahmatçı Maqnus Karlsen olmuşdur. *Şəmkir Beynəlxalq Şahmat Turnirinin* mükafat fondu €100,000 təşkil etməkdədir.

Şəmkir Şahmat turniri — 2014
----------------------------

2014-cü ildə təşkil edilmiş *Şəmkir Beynəlxalq Şahmat Turniri* sayca ilk turnir olmuşdur. Vüqar Həşimovun vəfatının 100-cü gününə təsadüf edən turnir 19–30 aprel tarixlərində Şəmkir şəhərində yerləşən *Heydər Əliyev Mərkəzində* keçirilmişdir. A və B səbətləri üzrə qruplaşdıran şahmatçıların A qrupunun mükafat fondu 100 min avro, B qrupunun mükafat fondu isə 30 min avro olaraq müəyyənləşdirilmişdir.

A qrupunda FİDE reytinqində ön sıraları tutan Maqnus Karlsen, Fabiano Kariana, Hikaru Nakamura, Teymur Rəcəbov, Sergey Karyakin və Şəhriyar Məmmədyarov kimi şahmatçılar qərarlaşmışdır. A qrupu üzrə keçirilən final görüşündə norveçli şahmatçı Maqnus Karlsen italiyalı rəqibi Fabiano Kariananı məğlub edərək turnirin ilk qalibi olmuşdur. B qrupu üzrə keçirilən yarışlarda isə ukraynalı şahmatçı Pavel Elyanov qələbə qazanmışdır.

### Qaliblər

Şəmkir Beynəlxalq Şahmat Turniri| # | İl | Turnir | Avg. Elo | Qalib | Raund | Hesab |
| --- | --- | --- | --- | --- | --- | --- |
| 1 | 2014 | A | 2780 |  Maqnus Karlsen | 10 | 6.5 |
| 1 | 2014 | B | 2663 |  Pavel Elyanov | 9 | 6 |

### Nəticələr

A qrupu, cat. XXII (2780)| # | Oyunçu | Reytinq | Xallar | Qələbə |
| --- | --- | --- | --- | --- |
| 1 |  Maqnus Karlsen | 2881 | 6½ |  |
| 2 |  Fabiano Kariana | 2783 | 5½ |  |
| 3 |  Hikaru Nakamura | 2772 | 5 | 2 |
| 4 |  Teymur Rəcəbov | 2713 | 5 | 1 |
| 5 |  Sergey Karyakin | 2772 | 5 | 0 |
| 6 |  Şəhriyar Məmmədyarov | 2760 | 3 |  |
|

B qrupu, cat. XVII (2663)| # | Oyunçu | Reytinq | Xallar | Qələbə | SB |
| --- | --- | --- | --- | --- | --- |
| 1 |  Pavel Elyanov | 2732 | 6 |  |  |
| 2 |  Aleksandr Motılev | 2685 | 5½ |  |  |
| 3 |  Etiyen Bakrot | 2722 | 5 | 3 |  |
| 4 |  Hao Vanq | 2734 | 5 | 2 |  |
| 5 |  Radoslav Voytaşek | 2716 | 4½ |  |  |
| 6 |  Rauf Məmmədov | 2660 | 4 | 2 | 18,00 |
| 7 |  Qədir Hüseynov | 2621 | 4 | 2 | 16,25 |
| 8 |  Vasif Durarbəyli | 2584 | 4 | 1 |  |
| 9 |  Nicat Abasov | 2516 | 4 | 0 |  |
| 10 |  Eltac Səfərli | 2656 | 3 |  |  |
|

Şəmkir Şahmat turniri — 2015
----------------------------

2015-ci ilin 16 aprel tarixində Şəmkir şəhərində sayca ikinci *Şəmkir Beynəlxalq Şahmat Turniri* start götürmüşdür. 2015-ci ildə keçirilən turnirin iştirakçıları arasında ötən ilki turnirin qalibi Maqnus Karlsen və FİDE sıralamasında ön pillələri tutan şahmatçılar iştirak etməkdədir. *Şəmkir Beynəlxalq Şahmat Turniri 2015* in iştirakçılarının tam tərkibi aşağıdakı kimidir:

|  |  |
| --- | --- |
| * Maqnus Karlsen
* Fabiano Kariana
* Vişvanatan Anand
* Aniş Qiri
* Uesli So
 | * Vladimir Kramnik
* Maksim Vaşer-Laqrav
* Şəhriyar Məmmədyarov
* Maykl Adams
* Rauf Məmmədov
 |

2015-ci ildə keçirilən Şəmkir Beynəlxalq Şahmat Turnirinin qalibi Maqnus Karlsen olmuşdur. İlk turnirdə də qalib olan Karlsen turnirin mükafat fondu olan 100 min avroya sahib çıxıb. Maqnus Karlsen tərəfindən əldə olunan yekun nəticə: 7/9 (+5–0=4).

Şəmkir Beynəlxalq Şahmat Turniri| # | İl | Turnir | Avg. Elo | Qalib | Raund | Hesab |
| --- | --- | --- | --- | --- | --- | --- |
| 1 | 2015 | A | 2773 |  Maqnus Karlsen | 9 | 7 |
|

### Nəticələr

A Qrupu, cat. XXII (2773)| # | Oyunçu | Reytinq | Xal | Qələbə |
| --- | --- | --- | --- | --- |
| 1 |  Maqnus Karlsen | 2863 | 7 | 5 |
| 2 |  Vişvanatan Anand | 2791 | 6 | 3 |
| 3 |  Uesli So | 2788 | 5 | 3 |
| 4 |  Fabiano Kariana | 2802 | 5 | 2 |
| 5 |  Vladimir Kramnik | 2783 | 4 | 2 |
| 6 |  Şəhriyar Məmmədyarov | 2754 | 4 | 1 |
| 3 |  Maykl Adams | 2746 | 3.5 | 1 |
| 4 |  Aniş Qiri | 2790 | 3.5 | 0 |
| 5 |  Maksim Vaşer-Laqrav | 2762 | 3.5 | 0 |
| 6 |  Rauf Məmmədov | 2651 | 3.5 | 0 |
|

Şəmkir Şahmat turniri — 2016
----------------------------

2016-cı ilin mayın 25-dən iyunun 4-ə kimi 9 turdan ibarət üçüncü Şəmkir Beynəlxalq Şahmat Turniri keçirildi. Açılışda gənclər və idman naziri Azad Rəhimov, Beynəxalq Şahmat Federasiyasının (FİDE) prezidenti Kirsan İlyumjinov, Şəmkir rayon İcra Hakimiyyətinin başçısı Alimpaşa Məmmədov, Azərbaycan Şahmat Federasiyasının (AŞF) vitse-prezidenti Mahir Məmmədov, iştirakçı şahmatçılar və idman ictimaiyyətinin digər nümayəndələri iştirak ediblər. Şəmkir Beynəlxalq Şahmat Turniri 2016-ın iştirakçılarının tam tərkibi aşağıdakı kimidir:

|  |  |
| --- | --- |
| * Sergey Karyakin
* Fabiano Kariana
* Pentala Harikrişna
* Aniş Qiri
* Pavel Elyanov
 | * Hou Yifan
* Şəhriyar Məmmədyarov
* Teymur Rəcəbov
* Eltac Səfərli
* Rauf Məmmədov
 |

Şəmkir Beynəlxalq Şahmat Turnirinin qalibi Şəhriyar Məmmədyarov oldu.

### Nəticələr

| # | Oyunçu | Reytinq | Xallar |
| --- | --- | --- | --- |
| 1 |  Şəhriyar Məmmədyarov | 2748 | 6 |
| 2 |  Fabiano Kariana | 2804 | 6 |
| 3 |  Aniş Qiri | 2790 | 5½ |
| 4 |  Sergey Karyakin | 2779 | 5 |
| 5 |  Rauf Məmmədov | 2655 | 4½ |
| 6 |  Pentala Harikrişna | 2763 | 4 |
| 7 |  Teymur Rəcəbov | 2726 | 4 |
| 8 |  Eltac Səfərli | 2664 | 4 |
| 9 |  Pavel Elyanov | 2765 | 3½ |
| 10 |  Hou Yifan | 2663 | 2½ |
|

### Tay breklər

Şəhriyar Məmmədyarov — Fabiano Kariana — 2,5:1,5 (1:1 iki partiya sürətli, 1,5:0,5 iki partiya blits)

Şəmkir Şahmat turniri — 2017
----------------------------

2017-ci ilin aprelin 20-dən 30-na kimi 9 turdan ibarət dördüncü Şəmkir Beynəlxalq Şahmat Turniri keçirildi. Açılışda gənclər və idman nazirinin müavini İsmayıl İsmayılov, Beynəxalq Şahmat Federasiyasının (FİDE) prezidenti Kirsan İlyumjinov, Şəmkir rayon İcra Hakimiyyətinin başçısı Alimpaşa Məmmədov, Azərbaycan Şahmat Federasiyasının (AŞF) vitse-prezidenti Mahir Məmmədov, iştirakçı şahmatçılar və idman ictimaiyyətinin digər nümayəndələri iştirak ediblər. Şəmkir Beynəlxalq Şahmat Turniri 2017-ın iştirakçılarının tam tərkibi aşağıdakı kimidir:

|  |  |
| --- | --- |
| * Radoslav Voytaşek
* Veselin Topalov
* Uesli So
* Sergey Karyakin
* Pavel Elyanov
 | * Teymur Rəcəbov
* Şəhriyar Məmmədyarov
* Pentala Harikrişna
* Maykl Adams
* Vladimir Kramnik
 |

Şəmkir Beynəlxalq Şahmat Turnirinin qalibi Şəhriyar Məmmədyarov oldu.

### Nəticələr

| # | Oyunçu | Reytinq | Xallar |
| --- | --- | --- | --- |
| 1 |  Şəhriyar Məmmədyarov | 2772 | 5½ |
| 2 |  Vladimir Kramnik | 2811 | 5 |
| 3 |  Uesli So | 2822 | 5 |
| 4 |  Veselin Topalov | 2741 | 5 |
| 5 |  Sergey Karyakin | 2783 | 4½ |
| 6 |  Radoslav Voytaşek | 2745 | 4½ |
| 7 |  Maykl Adams | 2761 | 4½ |
| 8 |  Teymur Rəcəbov | 2710 | 4 |
| 9 |  Pavel Elyanov | 2781 | 3½ |
| 10 |  Pentala Harikrişna | 2758 | 3½ |
|

İstinadlar
----------

1. ↑  "Vugar Gashimov Memorial – Press Release". www.chessdom.com. 17 April 2014 tarixində arxivləşdirilib. İstifadə tarixi: 24 April 2014.
2. ↑  "shamkirchess.az - turnir iştirakçıları". 2015-04-18 tarixində orijinalından arxivləşdirilib. İstifadə tarixi: 2015-04-18.
3. ↑  "- turnir iştirakçıları". 2016-11-02 tarixində orijinalından arxivləşdirilib. İstifadə tarixi: 2016-12-04.
4. ↑  - Turnir iştirakçıları [*ölü keçid*]
5. ↑  "- Turnirin nəticələri". 2017-05-03 tarixində orijinalından arxivləşdirilib. İstifadə tarixi: 2017-05-02.

Xarici keçidlər
---------------

* gashimovchess.com — Şəmkir Beynəlxalq Şahmat Turnirinin rəsmi saytı



|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram |